
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1831 

12 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 22845/Β958/1.6.2006 
Υπουργικής Απόφασης «Δάνεια για κεφάλαια κί¬ 
νησης και λοιπές πιστωτικές διευκολύνσεις σε 

επιχειρήσεις του Ν. Έβρου», όπως ισχύει. 1 

Καθορισμός πάγιας επιχορήγησης των υπηρεσιών 
ΔΙ.Π.Α.Ε. και Δ/νσης Τελωνείων Αττικής, για κα¬ 
θαριότητα Β’ Εξαμήνου 2007. 2 

Τροποποίηση της παραγράφου 1 του άρθρου 64 του 
καταστατικού του Ταμείου Ασφάλισης Προσωπι¬ 
κού της Ασφαλιστικής Εταιρείας «Η ΕΘΝΙΚΗ». 3 

Τροποποίηση της παρ. 3 του άρθρου 18 του Κα¬ 
ταστατικού του Ταμείου Συντάξεων Εφημεριδο¬ 
πωλών και Υπαλλήλων Πρακτορείων Αθηνών και 

προσθήκη μεταβατικής διάταξης. 4 

Αύξηση των παροχών των Κλάδων Επικουρικής 
Ασφάλισης και Εφάπαξ Παροχών του Τ.Σ.Μ.Ε.Δ.Ε. 

για το έτος 2007. 5 

Εναρμόνιση της Ελληνικής Νομοθεσίας προς την Κοι¬ 
νοτική Οδηγία 2005/50/ΕΚ της 11ης Αυγούστου 
2005 του Ευρωπαϊκού Κοινοβουλίου της Επιτρο¬ 
πής για την ανακατάταξη των αντικαταστάσεων 
αρθρώσεων ισχίου, γονάτου και ώμου στο πλαί¬ 
σιο της Οδηγίας 93/42/ΕΟΚ του Συμβουλίου περί 


των ιατροτεχνολογικών προϊόντων. 6 

Σύσταση Ομάδας Εργασίας στον Οίκο Ναύτου (Ο.Ν.) 
για τον Έλεγχο - Εκκαθάριση Εκκρεμούντων Λο¬ 
γαριασμών Συμβεβλημένων Παροχών Υπηρεσιών 
Υγείας και Απολογισμών Δαπανών Παραρτημά¬ 
των Ο.Ν.». 7 

Σύσταση Ομάδας Εργασίας στο Παράρτημα Ο.Ν./ 
Αθηνών για τον Έλεγχο - Εκκαθάριση Εκκρεμού¬ 
ντων Λογαριασμών Συμβεβλημένων Παροχών 

Υπηρεσιών Υγείας. 8 

Σύσταση Ομάδας Εργασίας στον Οίκο Ναύτου (Ο.Ν.) 
για την Ηλεκτρονική Καταχώρηση Στοιχείων και 

Αρχείων. 9 

Σύσταση Ομάδας Εργασίας στον Οίκο Ναύτου, για 
την διεκπεραίωση του καθυστερημένου έργου 

της Ενημέρωσης Μητρώου Ασφαλισμένων. 10 

Καθορισμός προτύπου Α\Λ/3 ϋ17. 1:2001 ως εθνικού 
προτύπου πιστοποίησης συγκολλητών για συ¬ 


γκολλήσεις με τήξη σε εφαρμογές αεροπορικής 
τεχνολογίας. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση της υπ’ αριθμ. Φ. 76763/20039/18.5.2007 
απόφασης του Υφυπουργού Εσωτερικών Δημό¬ 


σιας Διοίκησης και Αποκέντρωσης. 12 

Α ΠΟΦΑΣΕΙ Σ 

Αριθμ. 38093/Β.1703 (1) 


Τροποποίηση της υπ’ αριθμ. 22845/Β958/1.6.2006 υπουρ¬ 
γικής απόφασης «Δάνεια για κεφάλαια κίνησης και 
λοιπές πιστωτικές διευκολύνσεις σε επιχειρήσεις του 
Ν. Έβρου», όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1 του ν. 128/1975 (ΦΕΚ 178/τ. Α'/28.8.1975), 
όπως ισχύει, «Περί τροποποιήσεως και συμπληρώσεως 
διατάξεων τινών αναφερομένων εις την λειτουργία του 
χρηματοδοτικού συστήματος». 

2. Το άρθρο 3 του ν. 1266/1982 «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις». 

3. Το άρθρο 3 του π.δ. 574/1982 (ΦΕΚ 104/τ. Α'/1982) 
«Ανακατανομή των αρμοδιοτήτων των Υπουργείων». 

4. Το π.δ. 81/2002 (ΦΕΚ 57/τ. Α721.3.2002)« Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

5. Το άρθρο 22 του ν. 2362/1995 (ΦΕΚ 247/τ. Α'/27.11.1995) 
«Περί Κώδικος Δημοσίου Λογιστικού». 

6 Την υπ’ αριθμ. 2348/Α32/2.6.2006 κοινή υπουργική από¬ 
φαση «Οριοθέτηση περιοχών και λοιπές πιστωτικές δι¬ 
ευκολύνσεις για την αποκατάσταση των ζημιών από τις 
πλημμύρες του Μαρτίου 2006 σε περιοχές του Ν.Έβρου». 

7. Την υπ’ αριθμ. 22845/Β958/1.6.2006 υπουργική από¬ 
φαση «Δάνεια για κεφάλαια κίνησης και λοιπές πιστωτι¬ 
κές διευκολύνσεις σε επιχειρήσεις του Ν.Έβρου», όπως 
ισχύει, αποφασίζουμε: 

Τροποποιούμε την υπ’ αριθμ. 22845/Β968/1.6.2007 από¬ 
φαση του Υπουργού Οικονομίας και Οικονομικών όπως 
έχει τροποποιηθεί και ισχύει. Στο τέλος του άρθρου 1 
«Νέα Κεφάλαια Κίνησης» προστίθεται νέα παράγραφος 
ως εξής: 

«Οι επιχειρήσεις δύνανται να υπαχθούν στις διατάξεις 
του παρόντος άρθρου χωρίς την εγγύηση του Ελληνικού 
Δημοσίου υπό τον όρο ότι πληρούνται οι προϋποθέσεις 
των παραγράφων β και γ του άρθρου 5 «Προϋποθέ¬ 
σεις». 

Οι επιχειρήσεις πρέπει να είναι βιώσιμες. Η μελέτη 
βιωσιμότητας θα προσκομίζεται στην Τράπεζα όπου η 
επιχείρηση έχει τις περισσότερες οφειλές και θα αξι¬ 
ολογείται από αυτήν. 

Για τα ανωτέρω τίθεται προθεσμία υποβολής αιτήσε¬ 
ων των ενδιαφερομένων επιχειρήσεων προς τα πιστω¬ 
τικά ιδρύματα μέχρι 31.10.2007. 

Κάλυψη της δαπάνης. 

Η δαπάνη που προκαλείται από την παρούσα απόφα¬ 
ση, το ύψος της οποίας δεν είναι δυνατό να προσδιορι¬ 
στεί, θα βαρύνει το λογαριασμό του ν. 128/1975. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 1081489/2201/00 01ΑΦ.4 (2) 

Καθορισμός πάγιας επιχορήγησης των υπηρεσιών 
ΔΙ.Π.Α.Ε. και Δ/νσης Τελωνείων Αττικής, για καθαρι¬ 
ότητα Β’ Εξαμήνου 2007. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2362/1995 ( Φ.Ε.Κ. 247/Α/27.11.1995) 
«περί Δημοσίου Λογιστικού κ.λπ.». 

2. Τις διατάξεις του ν. 3523/22.12.2006 «Κύρωση γενι¬ 
κού προϋπολογισμού του κράτους οικονομικού έτους 
2007 κ.λπ.». 

3. Την υπ’ αριθμ. 2/40182/25.6.2007 απόφαση του 
Υπουργού Οικονομίας και Οικονομικών, «περί διάθεσης 
των πιστώσεων του προϋπολογισμού οικονομικού έτους 
2007 από τους Υπουργούς». 

4. Τις πιστώσεις του Κ.Α.Ε. 1232, του Ειδικού Φορέα 
23-610 του Οικ. έτους 2007, όπως έχουν διαμορφωθεί 
μέχρι σήμερα. 

5. Την υπ’ αριθμ. 1064129/801/Α0006/5.8.2004 (Φ.Ε.Κ. 
1255/Β/16.8.2004) απόφαση του Υφυπουργού Οικονομικών 
«περί μεταβίβασης αρμοδιοτήτων, καθώς και εξουσίας 
να υπογράφουν «Με Εντολή Υφυπουργού», στο Γ ενικό 
Γ ραμματέα του Υπουργείου Οικονομικών, Γ εν. Διευθυ¬ 
ντές, Προϊστάμενους Δ/νσεων, Τμημάτων κ.λπ.», όπως 
ισχύει. 

6. Το υπ’ αριθμ. Τ. 3362/1070/13.7.2007 έγγραφο-ορθή 
επανάληψη, της Δ/νσης Προσωπικού Τελωνείων (Δ.3) 
- Τμήμα Β'. 

7. Την υπ’ αριθμ. 2/51218/00232079/16.8.2007 απόφαση 
της Δ/νσης Προϋπολογισμού (Δ.22) του Γενικού Λογι¬ 
στηρίου του Κράτους «περί μεταβολών εκτελούμενου 
προϋπολογισμού», αποφασίζουμε: 

1. Καθορίζουμε την πάγια επιχορήγηση για καθαριό¬ 
τητα Β' Εξαμήνου 2007, των παρακάτω Τελωνειακών 
Υπηρεσιών: α) Δ/νση Τελωνείων Αττικής και β) Δ/νση 
Προσδιορισμού Αξίας Εμπορευμάτων, στο ποσό των έξι 
χιλιάδων (6.000,00) ευρώ, συνολικά. 

2. Η αναφερόμενη δαπάνη αναλαμβάνεται με την πα¬ 


ρούσα από τις πιστώσεις του Ειδικού Φορέα 23-610 και 
Κ.Α.Ε. 1232 του Προϋπολογισμού Εξόδων του Υπουργεί¬ 
ου Οικονομίας και Οικονομικών Οικ. έτους 2007, όπου 
υπάρχει εγγεγραμμένη η σχετική πίστωση. 

3. Αριθμός έγκρισης της Υπηρεσίας Δημοσιονομικού 
Ελέγχου του Υπουργείου Οικονομίας και Οικονομικών: 
4/29.8.2007. 

4. Καταχωρήθηκε στο Βιβλίο Εγκρίσεων και Εντολών 
πληρωμής με αύξοντα αριθμό υποχρέωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2007 

Με εντολή Υφυπουργού 
Ο Προϊστάμενος της Γ ενικής Διεύθυνσης 
Διοικητικής Υποστήριξης 
ΣΩΤΗΡΙΟΣ ΜΙΧΑΗΛ 

-♦- 

Αριθμ. 10028/24084/1527 (3) 

Τροποποίηση της παραγράφου 1 του άρθρου 64 του 

καταστατικού του Ταμείου Ασφάλισης Προσωπικού 

της Ασφαλιστικής Εταιρείας «Η ΕΘΝΙΚΗ». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 5 του ν. 2868/1922 (119Α) 
και του άρθρου 4 του ν. 5376/1932 (106Α). 

2. Τις διατάξεις των άρθρων 48, 52 και 90 του π.δ. 
63/2005 (98Α). 

3. Τις διατάξεις του π.δ. 77/2007 (92Α). 

4. Τις διατάξεις του άρθρου 15 του π.δ. 213/1992 (102Α), 
όπως αντικαταστάθηκαν με τις διατάξεις της παρ. 7 του 
άρθρου 23 του ν. 3232/2004 (148Α). 

5. Τη γνώμη του Δ.Σ. του Ταμείου Ασφάλισης Προ¬ 
σωπικού της Ασφαλιστικής Εταιρείας «Η ΕΘΝΙΚΗ» που 
διατυπώθηκε κατά τις 4331/5.12.2006 και 4360/20.6.2007 
συνεδριάσεις του. 

6. Τη γνώμη του Α' Κλιμακίου του Συμβουλίου Κοινωνι¬ 
κής Ασφάλισης που διατυπώθηκε κατά την 10η/30.8.2007 
συνεδρίασή του. 

7. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του προϋπολογι¬ 
σμού του Ταμείου Ασφάλισης Προσωπικού της Ασφα¬ 
λιστικής Εταιρείας «Η ΕΘΝΙΚΗ» (Ν.Π.Δ.Δ.), το ύψος της 
οποίας εκτιμάται ότι θα ανέλθει, για το τρέχον έτος 
στο ποσό των 3.000,00 ευρώ και για κάθε ένα από τα 
επόμενα τέσσερα έτη στο ποσό των 2.500,00, 2.000,00, 
2.200,00, και 2.400,00 ευρώ αντίστοιχα. 

Η δαπάνη για το τρέχον οικονομικό έτος θα καλυφθεί 
από τις πιστώσεις που έχουν εγγράφει στους ΚΑΕ 0611- 
0616, 0636 και 0637 του παραπάνω προϋπολογισμού, οι 
οποίες ανέρχονται στο ποσό των 8.590.000,00 ευρώ, 
αποφασίζουμε: 

Η παρ. 1 του άρθρου 64 του καταστατικού του Ταμείου 
Ασφάλισης Προσωπικού της Ασφαλιστικής Εταιρείας «Η 
ΕΘΝΙΚΗ», αντικαθίσταται ως εξής: 

«1. Το δικαίωμα σε σύνταξη αρχίζει: 

α) για τη σύνταξη λόγω γήρατος, από την επόμενη 
ημέρα της αποχώρησης του ασφαλισμένου από την 
υπηρεσία και εφόσον έχει παύσει η καταβολή, από την 
εταιρεία, αποδοχών ενεργείας στον αποχωρήσαντα, 

β) για τη σύνταξη λόγω αναπηρίας, από την επόμενη 
ημέρα της επέλευσης της αναπηρίας, εφόσον δεν κα¬ 
ταβάλλεται επίδομα ασθενείας, 
γ) για τη σύνταξη λόγω θανάτου, από την πρώτη του 
επόμενου μήνα, εκείνου που επήλθε ο θάνατος του 
ασφαλισμένου ή συνταξιούχου». 

Η ισχύς της απόφασης αυτής ισχύει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Φ. 10055/20866/847 (4) 

Τροποποίηση της παρ. 3 του άρθρου 18 του Καταστα¬ 
τικού του Ταμείου Συντάξεων Εφημεριδοπωλών και 
Υπαλλήλων Πρακτορείων Αθηνών και προσθήκη με¬ 
ταβατικής διάταξης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των άρθρων 1 και 4 του ν. 4434/1929 
(325Α), όπως ισχύουν μετά την τροποποίηση και συμπλή¬ 
ρωσή τους με τις διατάξεις του ν. 5376/1932 (106 Α). 

2. Τις διατάξεις των άρθρων 48,52 και 90 του π.δ. 63/2005 
(98Α). 

3. Τις διατάξεις του π.δ. 77/2007 (92Α). 

4. Τις διατάξεις του άρθρου 15 του π.δ. 213/1992 (102Α), 
όπως αντικαταστάθηκαν με τις διατάξεις της παρ. 7 του 
άρθρου 23 του ν. 3232/2004 (148Α). 

5. Τη γνώμη του Δ.Σ. του Ταμείου Συντάξεων Εφη¬ 
μεριδοπωλών και Υπαλλήλων Πρακτορείων Αθηνών 
που διατυπώθηκε κατά τις 4/31.1.2007, 7/28.2.2007 και 
17/23.5.2007 συνεδριάσεις του. 

6. Τη γνώμη του Α' Κλιμακίου του Συμβουλίου Κοινω¬ 
νικής Ασφάλισης που διατυπώθηκε κατά τις 9/12.7.2007 
και 10/30.8.2007 συνεδριάσεις του. 

7. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του προϋπολο¬ 
γισμού του κλάδου σύνταξης του Ταμείου Συντάξεων 
Εφημεριδοπωλών και Υπαλλήλων Πρακτορείων Αθηνών 
(ΝΠΔΔ), ύψους 30.000,00 ευρώ περίπου για το τρέχον 
έτος και για κάθε ένα από τα τέσσερα επόμενα οικονο¬ 
μικά έτη στο ποσό των 116.500,00,121.200,00,126.000,00 
και 131.100,00 ευρώ, αντίστοιχα. 

Η δαπάνη αυτή θα καλυφθεί από τις πιστώσεις που 
έχουν εγγράφει στους ΚΑΕ 0611-0618, 0636, 0637 του 
προϋπολογισμού του Κλάδου σύνταξης του Ταμείου, οι 
οποίες, για το τρέχον έτος, ανέρχονται στο ποσό των 
13.753.600,00 ευρώ. 

1. Η παράγραφος 3 του άρθρου 18 του καταστατικού 
του κλάδου σύνταξης του Ταμείου Συντάξεων Εφημε¬ 
ριδοπωλών και Υπαλλήλων Πρακτορείων Αθηνών, αντι¬ 
καθίσταται ως εξής: 

«3. Το ποσό της βασικής σύνταξης λόγω γήρατος και 
αναπηρίας προσαυξάνεται: 
α) κατά 10% για τον/την σύζυγο και 
β) κατά 5% για κάθε άγαμο παιδί, εφόσον δεν λαμβά¬ 
νει γί αυτό προσαύξηση ο άλλος σύζυγος, αν είναι συ¬ 


νταξιούχος άλλου οργανισμού κύριας ασφάλισης ή του 
Δημοσίου και πληροί τις προϋποθέσεις που ορίζονται 
από τις διατάξεις του άρθρου 19 του ν. 997/1997, όπως 
ισχύουν κάθε φορά. Αν και άλλος γονέας είναι συντα¬ 
ξιούχος του Ταμείου, το επίδομα παιδιών χορηγείται 
μόνο στον συνταξιούχο που λαμβάνει το μεγαλύτερο 
ποσό σύνταξης». 

2. Στο τέλος του καταστατικού του κλάδου σύνταξης 
του Ταμείου Συντάξεων Εφημεριδοπωλών και Υπαλ¬ 
λήλων Πρακτορείων Αθηνών, προστίθεται μεταβατική 
διάταξη, που έχει ως εξής: 

«Τα προβλεπόμενα από τις διατάξεις της παρ. 3 του 
άρθρου 18 ποσοστά προσαυξήσεων, χορηγούνται με 
τους ίδιους όρους και προϋποθέσεις και σε όσους έχουν 
συνταξιοδοτηθεί από το Ταμείο ή το συνταξιοδοτικό 
τους δικαίωμα εμπίπτει μέχρι την ημερομηνία έναρξης 
ισχύος της παρούσας απόφασης. Ο υπολογισμός των 
ποσοστών αυτών θα γίνει στο ποσό της βασικής σύντα¬ 
ξης που καθορίζεται στη συνταξιοδοτική απόφαση κάθε 
δικαιούχου και τα οικονομικά αποτελέσματα αρχίζουν 
από τη πρώτη του μήνα του επόμενου της δημοσίευσης 
της απόφασης αυτής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Φ. 20043/20500/1181 (5) 

Αύξηση των παροχών των Κλάδων Επικουρικής Ασφά¬ 
λισης και Εφάπαξ Παροχών του Τ.Σ.Μ.Ε.Δ.Ε. για το 

έτος 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Τις διατάξεις του δευτέρου εδαφίου του άρθρου 66 
του ν. 2084/1992 (Α' 165). 

2. Τις διατάξεις των άρθρων 11-23 του ν. 3518/2006 
(Α' 272)« Αναδιάρθρωση των κλάδων του Ταμείου Συ¬ 
ντάξεων Μηχανικών και Εργοληπτών Δημοσίων Έργων 
(Τ.Σ.Μ.Ε.Δ.Ε.) και ρύθμιση άλλων θεμάτων αρμοδιότητας 
του Υπουργείου Απασχόλησης και Κοινωνικής Προστα¬ 
σίας». 

3. Τις διατάξεις των άρθρων 48, 51, 52 και 90 του π.δ/ 
τος 63/2005 (Α' 98) «Κωδικοποίηση της νομοθεσίας για 
την Κυβέρνηση και τα Κυβερνητικά όργανα». 

4. Το π.δ/γμα 77/2007 (Α', 92) «Διορισμός Υπουργού 
Απασχόλησης και Κοινωνικής Προστασίας». 

5. Τις διατάξεις του άρθρου 30 του ν. 1027/1980 (Α' 
49), όπως έχει αντικατασταθεί με το άρθρο 7 του ν. 
1275/1982 (Α' 100) και συμπληρώθηκε με τις διατάξεις 
του άρθρου 43 του ν. 1469/1984 (Α' 111). 

6. Το υπ’ αριθμ. 3413/22/16.3.2007 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2007». 

7. Τις υπ’ αριθμ. 451 και 452 αποφάσεις του Διοικητικού 
Συμβουλίου του Τ.Σ.Μ.Ε.Δ.Ε. που λήφθηκαν κατά την 
5419/14.6.2007 συνεδρίασή του. 

8. Την υπ’ αριθμ. 19591/372/13.7.2007 οικονομική έκθεση 
της Δ/νσης Αναλογιστικών Μελετών της Γ ενικής Γ ραμ- 
ματείας Κοινωνικών Ασφαλίσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
των Κλάδων Επικουρικής Ασφάλισης και Εφάπαξ Παρο¬ 
χών του Ταμείου Συντάξεων Μηχανικών και Εργοληπτών 
Δημοσίων Έργων (Τ.Σ.Μ.Ε.Δ.Ε.), ύψους περίπου 2,7 χιλ. 
ευρώ και 310 χιλ. ευρώ αντίστοιχα κατά το τρέχον έτος 
για την οποία έχει εγγράφει πίστωση στους Κ.Α.Ε 0621, 
0631, 0636, 0637 του προϋπολογισμού οικονομικού έτους 
2007 του Ταμείου, αποφασίζουμε: 

1. Η καταβαλλόμενη, σύμφωνα με τα οριζόμενα στο 
άρθρο 17 του ν. 3518/2006, από τον Κλάδο Επικουρικής 
Ασφάλισης του Τ.Σ.Μ.Ε.Δ.Ε. μηνιαία επικουρική σύνταξη 
λόγω γήρατος, αναπηρίας και θανάτου αυξάνεται, από 
1.1.2007, κατά ποσοστό 4%. 

2. Το προβλεπόμενο από τον Κανονισμό Παρο¬ 
χών του πρώην Ε.Λ.Π.Π. του Τ.Σ.Μ.Ε.Δ.Ε. εφάπαξ βο¬ 
ήθημα όπως αυτό διαμορφώθηκε με την υπ’ αριθμ. 
Φ20043/18360/899/06 (Β' 1179) υπουργική απόφαση αυ¬ 
ξάνεται, από 1.1.2007, για τους αποχωρούντες από τον 
νέο Κλάδο Εφάπαξ Παροχών του Ταμείου αυτού κατά 
ποσοστό 4%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. ΔΥδδ/Γ.Π.οικ. 112210 (6) 

Εναρμόνιση της Ελληνικής Νομοθεσίας προς την Κοι¬ 
νοτική Οδηγία 2005/50/ΕΚ της 11ης Αυγούστου 2005 
του Ευρωπαϊκού Κοινοβουλίου της Επιτροπής για 
την ανακατάταξη των αντικαταστάσεων αρθρώσε¬ 
ων ισχίου, γονάτου και ώμου στο πλαίσιο της Οδη¬ 
γίας 93/42/ΕΟΚ του Συμβουλίου περί των ιατροτε- 
χνολογικών προϊόντων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 1 παρ. 1, 2 και 3 του ν. 
1338/1983 «Εφαρμογή του Κοινοτικού Δικαίου» (ΦΕΚ 34/ 
Α717.3.1983), όπως τροποποιήθηκαν αντιστοίχως από το 
άρθρο 6 του ν. 1440/1984 (ΦΕΚ 70/Α721.5.1984) «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και Χά- 
λυβος του Οργανισμού Εφοδιασμού ΕϋΒΑΤΟΜ» καθώς 
και από το άρθρο 65 του ν. 1892/1990 (ΦΕΚ 101/Α71990). 

2. Τις διατάξεις των άρθρων 2 και 14 του ν. 1316/1983 
(ΦΕΚ 3/Α'/1983) «Ιδρυση, Οργάνωση και Αρμοδιότητες 
του Εθνικού Οργανισμού Φαρμάκων (ΕΟΦ), της Εθνικής 
Φαρμακοβιομηχανίας (ΕΦ), της Κρατικής Φαρμακαποθή¬ 
κης (ΚΦ) και τροποποίηση της Φαρμακευτικής Νομοθε¬ 
σίας και άλλες διατάξεις» όπως τροποποιήθηκαν και 
συμπληρώθηκαν από τις διατάξεις του άρθρου 1 του 
ν. 1965/1991 (ΦΕΚ 146/Α71991) και του ν. 2519/1997 (ΦΕΚ 
165/Α71997). 

3. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και Κυ¬ 
βερνητικά Όργανα» (Α' 98). 


4. Τις διατάξεις του άρθρου 2 του ν. 3236/2004 (ΦΕΚ 
60/Α72004) «Κύρωση της Συνθήκης Κρατών μελών της 
Ευρωπαϊκής Ένωσης». 

5. Την Οδηγία 2005/50/ΕΚ του Ευρωπαϊκού Κοινο¬ 
βουλίου για την ανακατάταξη των αντι-καταστάσεων 
αρθρώσεων ισχίου, γονάτου και ώμου στο πλαίσιο της 
Οδηγίας 93/42/ΕΟΚ του Συμβουλίου περί των ιατρο- 
τεχνολογικών προϊόντων (Επίσημη Εφημερίδα αριθ. Ι_ 
313/13.12.2000). 

6. Την υπ’ αριθμ. Οδηγία 93/42/ΕΟΚ του Συμβουλίου 
της Ε.Ε. της 14ης Ιουνίου 1993 περί ιατροτεχνολογικών 
προϊόντων. 

7. Την υπ’ αριθμ. ΔΥ7/οικ 2480/1994 κοινή υπουργική 
απόφαση (ΦΕΚ 679/Β713.9.1994) περί εναρμόνισης της 
Ελληνικής Νομοθεσίας προς την Οδηγία 93/42/ΕΟΚ του 
Συμβουλίου της Ε.Ε. που αφορά στα ιατροτεχνολογι- 
κά προϊόντα, όπως τροποποιήθηκε με την υπ’ αριθμ. 
ΔΥ8δ/ΓΠοικ2740/31.12.2001 κοινή υπουργική απόφαση 
περί εναρμόνισης της Ελληνικής Νομοθεσίας προς την 
Οδηγία 2000/70/ΕΚ του Ευρωπαϊκού Κοινοβουλίου και 
του Συμβουλίου της Ε.Ε. (ΦΕΚ 32/Β717.1.2002), με την υπ’ 
αριθμ. ΔΥ8δ/ΓΠοικ44006/30.4.2002 κοινή υπουργική από¬ 
φαση περί εναρμόνισης της Ελληνικής Νομοθεσίας προς 
την Οδηγία 2001/104/ΕΚ του Ευρωπαϊκού Κοινοβουλί¬ 
ου και του Συμβουλίου της Ε.Ε. (ΦΕΚ 577/Β79-5.2002), 
την υπ’ αριθμ. ΔΥ8Δ/ΓΠοικ1137/7.1.2004 κοινή υπουργική 
απόφαση περί εναρμόνισης της Ελληνικής Νομοθεσίας 
προς την Οδηγία 2003/12/ΕΚ του Ευρωπαϊκού Κοινοβου¬ 
λίου και του Συμβουλίου της Ε.Ε (ΦΕΚ 5/Β78.1.2004) και 
με την υπ’ αριθμ. ΔΥ8δ/Γ.Π.οικ.108837/26.10.2004 κοινή 
υπουργική απόφαση περί εναρμόνισης της Ελληνικής 
Νομοθεσίας προς την Οδηγία 2003/32/ΕΚ του Ευρω¬ 
παϊκού Κοινοβουλίου και του Συμβουλίου της Ε.Ε (ΦΕΚ 
1619/Β71.11.2004). 

8. Την υπ’ αριθμ. 0-432/9η/7.5.2007 (Θέμα:ΥΝΣ-54) πρό¬ 
ταση του Δ.Σ. του ΕΟΦ. 

9. Τον Οργανισμό του Υπουργείου Υγείας και Πρόνοιας 
π.δ. 95/2000 (ΦΕΚ 76/Α710.3.2000) και το άρθρο 19 του 
ν. 2889/2001 (ΦΕΚ 37/Α72001). 

10. Την υπ’ αριθμ. 27304/2004 κοινή απόφαση του 
Πρωθυπουργού και Υπουργού Υγείας και Κοινωνικής 
Αλληλεγγύης (ΦΕΚ 517/Β717.4.2004) «Ανάθεση αρμο¬ 
διοτήτων στους Υφυπουργούς Υγείας και Κοινωνικής 
Αλληλεγγύης Αθανάσιο Γιαννόπουλο και Γεώργιο Κων- 
σταντόπουλο». 

11. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

Σκοπός της παρούσας απόφασης είναι η ενσωμάτωση 
στην Ελληνική Νομοθεσία της Οδηγίας 2005/50/ΕΚ (ΕΕ 
1210/41/12.8.2005). 

Προς το σκοπό αυτό τροποποιείται η υπ’ αριθμ. 
ΔΥ7/οικ.2480/1994 κοινή υπουργική απόφαση (ΦΕΚ/679/ 
Β713.9.1994) «Εναρμόνιση της Ελληνικής Νομοθεσίας 
προς την Οδηγία 93/42/ΕΟΚ/14.6.1993 του Συμβουλίου 
της Ευρωπαϊκής Ένωσης που αφορά στα ιατροτεχνο- 
λογικά προϊόντα» όπως τροποποιήθηκε και ισχύει ως 
εξής: ^ 

Κατά παρέκκλιση από τα κριτήρια που ορίζονται στο 
παράρτημα IX της υπ’ αριθμ. ΔΥ7/οικ.2480/1994 κοινής 
υπουργικής απόφασης, οι αντικαταστάσεις ισχίου, γονά- 

του και ώμου ανακατατάσσονται ως ιατροτεχνολογικά 
προϊόντα που υπάγονται στην κατηγορία III. 

Αρθρο 2 

Για τους σκοπούς της παρούσας κοινής υπουργικής 
απόφασης, ως αντικατάσταση ισχίου, γονάτου ή ώμου 
νοείται το εμφυτεύσιμο συστατικό μέρος συστήματος 
ολικής αντικατάστασης αρθρώσεως που αποσκοπεί 
στην εξασφάλιση παρόμοιας λειτουργίας με αυτήν είτε 
φυσικής άρθρωσης ισχίου είτε φυσικής άρθρωσης γονά¬ 
του είτε φυσικής άρθρωσης ώμου. Επικουρικά στοιχεία 
(κοχλίες, σφήνες, πλάκες και εργαλεία) εξαιρούνται από 
τον ανωτέρω ορισμό. 

Άρθρο 3 

1. Οι αντικαταστάσεις ισχίου, γονάτου και ώμου που 
υποβλήθηκαν σε διαδικασία εκτίμησης της συμμόρφω¬ 
σης σύμφωνα με το άρθρο 9 παράγραφος 3 στοιχείο α) 
της υπ’ αριθμ. ΔΥ7/οικ2480/1994 κοινής υπουργικής από¬ 
φασης (ΦΕΚ 679/Β'/13.9.1994) πριν από την 1η Σεπτεμβρί¬ 
ου 2007 υπόκεινται σε συμπληρωματική εκτίμηση της 
συμμόρφωσης σύμφωνα με το σημείο 4 του παραρτή¬ 
ματος II της ανωτέρω κοινής υπουργικής απόφασης, η 
οποία αποσκοπεί στη χορήγηση πιστοποιητικού εξέτα¬ 
σης σχεδιασμού ΕΚ πριν από την 1η Σεπτεμβρίου 2009. 
Το γεγονός αυτό δεν εμποδίζει την υποβολή από τον 
κατασκευαστή αίτησης για εκτίμηση της συμμόρφω¬ 
σης σύμφωνα με το άρθρο 9 παράγραφος 1 στοιχείο 
β) της υπ’ αριθμ. ΔΥ7/οικ.2480/1994 κοινής υπουργικής 
απόφασης (ΦΕΚ/679/Β713.9.1994). 

2. Οι αντικαταστάσεις ισχίου, γονάτου και ώμου που 
υποβλήθηκαν σε διαδικασία εκτίμησης της συμμόρ¬ 
φωσης σύμφωνα με το άρθρο 9 παράγραφος 3 στοι¬ 
χείο β) σημείο ϋί) της ανωτέρω κοινής υπουργικής 
απόφασης πριν από την 1η Σεπτεμβρίου 2007 είναι 
δυνατόν να αποτελόσουν αντικείμενο εκτίμησης της 
συμμόρφωσης ως ιατροτεχνολογικά προϊόντα της 
κατηγορίας III σύμφωνα με το άρθρο 9 παράγραφος 
1 στοιχείο β) σημείο ί) ή ϋ) πριν από την 1η Σεπτεμ¬ 
βρίου 2010. Η διάταξη αυτή δεν συνιστά εμπόδιο για 
την υποβολή από τον κατασκευαστή αίτησης για 
εκτίμηση της συμμόρφωσης σύμφωνα με το άρθρο 
9 παράγραφος 1 στοιχείο α) της κοινής υπουργικής 
απόφασης. 

3. Επιτρέπεται έως την 1η Σεπτεμβρίου 2009 η διάθεση 
στην αγορά και η θέση σε λειτουργία των αντικατα¬ 
στάσεων ισχίου, γονάτου και ώμου που καλύπτονται 
από απόφαση σύμφωνα με το άρθρο 9 παράγραφος 3 
στοιχείο α) της κοινής υπουργικής απόφασης εκδοθείσα 
πριν από την 1η Σεπτεμβρίου 2007. 

4. Επιτρέπεται έως την 1η Σεπτεμβρίου 2010 η διάθε¬ 
ση στην αγορά αντικαταστάσεων ισχίου, γονάτου και 
ώμου που καλύπτονται από απόφαση σύμφωνα με το 
άρθρο 9 παράγραφος 3 στοιχείο β) σημείο ϋί) της κοι¬ 
νής υπουργικής απόφασης εκδοθείσα πριν από την 1η 
Σεπτεμβρίου 2007 καθώς επίσης η θέση σε λειτουργία 
των εν λόγω ολικών αντικαταστάσεων αρθρώσεων μετά 
την εν λόγω ημερομηνία. 

Άρθρο 4 

Η ισχύς της παρούσας κοινής υπουργικής απόφασης 
αρχίζει από την 1η Σεπτεμβρίου 2007. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΗΣ ΣΙΟΥΦΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

Αριθμ. 5434/5.6.2007 (7) 

Σύσταση Ομάδας Εργασίας στον Οίκο Ναύτου (Ο.Ν.) για 
τον Έλεγχο - Εκκαθάριση Εκκρεμούντων Λογαρια¬ 
σμών Συμβεβλημένων Παροχών Υπηρεσιών Υγείας 
και Απολογισμών Δαπανών Παραρτημάτων Ο.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 15 του ν. 2329/1995 «Ρύθμιση 
θεμάτων προσωπικού Λ.Σ. και άλλες διατάξεις» (Α 172) 

β) Της παρ. 2 του άρθρου 17 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου.κ.λπ.) (Α' 297). 

2. Το απόσπασμα πρακτικών της υπ’ αριθμ. 
4828/04/18.1.2007 (θέμα 6ο) συνεδρίασης του Δ.Σ./Ο.Ν. 
κατά την οποία κρίθηκε άμεση η ανάγκη σύστασης Ομά¬ 
δας Εργασίας στον Ο.Ν. με σκοπό την ενημέρωση όλων 
των μηχανογραφικών αρχείων, προκειμένου να καταστεί 
επιτυχής η υλοποίηση των δύο έργων πληροφορικής: 

α) του Ολοκληρωμένου Πληροφοριακού Συστήματος 
(Ο.Π.Σ.) και 

β) του Ολοκληρωμένου Συστήματος ηλεκτρονικής 
εξυπηρέτησης ασφαλισμένων Ο.Ν. 

3. Την υπ’ αριθμ. 4222.1/7/97/11.8.1997 απόφαση του 
Υπουργού Εμπορικής Ναυτιλίας με θέμα «Μεταβίβαση 
αρμοδιοτήτων και του δικαιώματος υπογραφής σε Δι¬ 
οικητικά και Οικονομικά θέματα με Εντολή Υπουργού” 
....κ.λπ» (Β' 724). 

4. Το γεγονός ότι οι εργασίες αυτές δεν μπορούν να 
διεκπεραιωθούν εντός του κανονικού ωραρίου. 

5. Το γεγονός ότι η δαπάνη που θα προκληθεί από 
την παρούσα θα καθορισθεί με απόφαση του Υπουργού 
Εμπορικής Ναυτιλίας, αποφασίζουμε: 

1. Τη σύσταση Ομάδας Εργασίας στον Ο.Ν. (Διεύθυν¬ 
σης Οικονομικών Υπηρεσιών και Διεύθυνσης Φαρμα¬ 
κευτικής) με έργο τον έλεγχο και την εκκαθάριση των 
εκκρεμούντων λογαριασμών συμβεβλημένων παροχών 
υπηρεσιών υγείας και απολογισμών δαπανών Παραρ¬ 
τημάτων Οίκου Ναύτου. 

Ειδικότερα: 

α) τον φαρμακευτικό έλεγχο των λογαριασμών φαρ¬ 
μακείων παραρτημάτων Ο.Ν. για το έτος 2005 καθώς 
επίσης και τον λογιστικό τους έλεγχο. 

β) τον έλεγχο των μηνιαίων απολογισμών δαπανών 
των Π.Ο.Ν. για το έτος 2004 και το 2005. 

γ) τον έλεγχο των συμβεβλημένων ιατρών και διαγνω¬ 
στικών κέντρων επαρχίας για το 2006. 

δ) τον έλεγχο των διαγνωστικών κέντρων Αθήνας 
- Πειραιά από τον 4ο του 2006 έως και τον 12ο του 
2006. 

ε) τον έλεγχο των οπτικών - ορθοπεδικών από τον 4ο 
του 2006 έως και τον 12ο του 2006. 

2. Το έργο της Ομάδας Εργασίας θα έχει ολοκληρωθεί 
σε χρονικό διάστημα έξι (6) μηνών από τη δημοσίευση 
της παρούσας. 

Στο έργο της Ομάδας Εργασίας θα απασχοληθούν 
είκοσι (20) υπάλληλοι του Ο.Ν., όπως αυτοί καθορίζονται 
στο πρακτικό της υπ’ αριθμ. 4828/04/18.1.2007 συνεδρία¬ 
σης Δ.Σ./Ο.Ν. (θέμα 6ο), με υποχρέωση εργασίας εκτός 
κανονικού ωραρίου και όχι πέρα των πενήντα (50) συ¬ 
νεδριάσεων συνολικά. 

3. Το έργο της Ομάδας Εργασίας θα πραγματοποι¬ 
είται εκτός ωρών εργασίας χωρίς να παρεμποδίζεται 
η τρέχουσα εργασία. Στα μέλη της Ομάδας Εργασίας 
από την επομένη της ημερομηνίας δημοσίευσης της 
παρούσας Απόφασης στην Εφημερίδα της Κυβερνήσεως 
μέχρις ολοκλήρωσης του έργου δεν θα καταβάλλεται 
αποζημίωση για υπερωριακή απασχόληση. 

4. Η κατά συνεδρίαση αποζημίωση των μελών της 
Ομάδας Εργασίας θα καθορισθεί με απόφαση του 
Υπουργού Εμπορικής Ναυτιλίας. 

5/Εμμισθος υπεύθυνος της εκτέλεσης του έργου της 
Ομάδας Εργασίας ορίζεται ο Μ.Π.Υ. ΕΥΣΤΑΘΙΟΥ Δα¬ 
μιανός, Π.Ε. Διοικητικού - Οικονομικού με βαθμό Α' ο 
οποίος θα ενημερώνει σε μηναία βάση το Δ.Σ./Ο.Ν. για 
την πορεία των εργασιών της και θα συντάσσει σχε¬ 
τική κατάσταση με τα μέλη της Ομάδας Εργασίας και 
το εκτελεσθέν έργο η οποία θα βεβαιώνεται από τον 
αρμόδιο Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Αυγούστου 2007 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΤΖΩΑΝΝΟΣ 

-♦- 

Αριθμ. 5434. 5.7.2007 (8) 

Σύσταση Ομάδας Εργασίας στο Παράρτημα Ο.Ν./Αθη- 
νών για τον Έλεγχο - Εκκαθάριση Εκκρεμούντων 
Λογαριασμών Συμβεβλημένων Παροχών Υπηρεσιών 
Υγείας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 15 του ν. 2329/1995 «Ρύθ¬ 
μιση θεμάτων προσωπικού Λ.Σ. και άλλες διατάξεις» 
(Α' 172). 

β) Της παρ. 2 του άρθρου 17 του ν. 3205/2903 «Μι- 
σθολογικές ρυθμίσεις λειτουργών και υπαλλήλων του 
Δημοσίου.κ.λπ.) (Α' 297). 

2. Το απόσπασμα πρακτικών της υπ’ αριθμ. 
4828/04/18.1.2007 (θέμα 6ο) συνεδρίασης του Δ.Σ./Ο.Ν. 
κατά την οποία κρίθηκε άμεση η ανάγκη σύστασης Ομά¬ 
δας Εργασίας στον Ο.Ν. με σκοπό την ενημέρωση όλων 
των μηχανογραφικών αρχείων, προκειμένου να καταστεί 
επιτυχής η υλοποίηση των δύο έργων πληροφορικής: 

α) του Ολοκληρωμένου Πληροφοριακού Συστήματος 
(Ο.Π.Σ.) καθώς και 

β) του Ολοκληρωμένου Συστήματος ηλεκτρονικής 
εξυπηρέτησης ασφαλισμένων Ο.Ν. 


3. Την υπ’ αριθμ. 4222.1/7/97/11.8.1997 απόφαση του 
Υπουργού Εμπορικής Ναυτιλίας με θέμα «Μεταβίβαση 
αρμοδιοτήτων και του δικαιώματος υπογραφής σε Δι¬ 
οικητικά και Οικονομικά θέματα με «Εντολή Υπουργού»... 
(Β' 724). 

4. Το γεγονός ότι οι εργασίες αυτές δεν μπορούν να 
διεκπεραιωθούν εντός του κανονικού ωραρίου. 

5. Το γεγονός ότι η δαπάνη που θα προκληθεί από 
την παρούσα θα καθορισθεί με απόφαση του Υπουργού 
Εμπορικής Ναυτιλίας, αποφασίζουμε: 

1. Τη σύσταση Ομάδας Εργασίας στο Παράρτημα Ο.Ν. 
Αθηνών με έργο τον έλεγχο και την εκκαθάριση των 
εκκρεμούντων λογαριασμών: 

α) κλινικών ιατρών από τον 3ο του 2006 έως και τον 
12ο του 2006 β) εργαστηριακών ιατρών από τον Ιο του 
2006 έως και τον 12ο του 2006 γ) νοσοκομείων από τον 
7ο του 2006 έως και τον 12ο του 2006 και δ) κλινικών 
από τον 2ο του 2006 έως και και τον 12ο του 2006. 

2. Το έργο της Ομάδας Εργασίας θα έχει ολοκληρωθεί 
σε χρονικό διάστημα έξι (6) μηνών από τη δημοσίευση 
της παρούσας. 

Στο έργο της Ομάδας Εργασίας θα απασχοληθούν 
δέκα επτά (17) υπάλληλοι του Ο.Ν., όπως αυτοί καθο¬ 
ρίζονται στο πρακτικό της υπ’ αριθμ. 4828/04/18.1.2007 
συνεδρίασης Δ.Σ./Ο.Ν. (θέμα 6ο) με υποχρέωση εργα¬ 
σίας εκτός κανονικού ωραρίου και όχι πέρα των (50) 
συνεδριάσεων συνολικά. 

3. Το έργο της Ομάδας Εργασίας θα πραγματοποι¬ 
είται εκτός ωρών εργασίας χωρίς να παρεμποδίζεται 
η τρέχουσα εργασία. Στα μέλη της Ομάδας Εργασίας 
από την επομένη της ημερομηνίας δημοσίευσης της 
παρούσας απόφασης στην Εφημερίδα της Κυβερνήσεως 
μέχρις ολοκλήρωσης του έργου δεν θα καταβάλλεται 
αποζημίωση για υπερωριακή απασχόληση. 

4. Η κατά συνεδρίαση αποζημίωση των μελών της 
Ομάδας Εργασίας θα καθορισθεί με απόφαση του 
Υπουργού Εμπορικής Ναυτιλίας. 

5/Εμμισθος υπεύθυνος της εκτέλεσης του έργου της 
Ομάδας Εργασίας ορίζεται η Μ.Π.Υ. ΤΕΤΡΑΔΑΚΟΥ Δ., ΠΕ 
Διοικητικού - Οικονομικού με βαθμό Α’ η οποία θα ενη¬ 
μερώνει σε μηναία βάση το Δ.Σ./Ο.Ν. για την πορεία των 
εργασιών της και θα συντάσσει σχετική κατάσταση με 
τα μέλη της Ομάδας Εργασίας και το εκτελεσθέν έργο 
η οποία θα βεβαιώνεται από τον αρμόδιο Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Αυγούστου 2007 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΤΖΩΑΝΝΟΣ 

-♦- 

Αριθ. 5434/5.8.2007 (9) 

Σύσταση Ομάδας Εργασίας στον Οίκο Ναύτου (Ο.Ν.) 
για την Ηλεκτρονική Καταχώρηση Στοιχείων και Αρ¬ 
χείων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 15 του ν. 2329/1995 «Ρύθμιση 
θεμάτων προσωπικού Λ.Σ. και άλλες διατάξεις» (Α' 172). 

β) Της παρ. 2 του άρθρου 17 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου.κ.λπ.) (Α' 297). 

2. Το απόσπασμα πρακτικών της υπ’ αριθμ. 4828/04/ 
18.1.2007 (θέμα 6ο) συνεδρίασης του Δ.Σ./Ο.Ν. κατά 
την οποία κρίθηκε άμεση η ανάγκη σύστασης Ομά¬ 
δας Εργασίας στον Ο.Ν. με σκοπό την ενημέρωση 
όλων των μηχανογραφικών αρχείων, προκειμένου να 
καταστεί επιτυχής η υλοποίηση των δύο έργων πλη¬ 
ροφορικής: 

α) του Ολοκληρωμένου Πληροφοριακού Συστήματος 
(Ο.Π.Σ.) και 

β) του Ολοκληρωμένου Συστήματος ηλεκτρονικής 
εξυπηρέτησης ασφαλισμένων Ο.Ν. 

3. Την υπ’ αριθμ. 4222.1/7/97/11.8.1997 απόφαση του 
Υπουργού Εμπορικής Ναυτιλίας με θέμα «Μεταβίβαση 
αρμοδιοτήτων και του δικαιώματος υπογραφής σε Δι¬ 
οικητικά και Οικονομικά θέματα με «Εντολή Υπουργού» 
... κ.λπ.» (Β' 724). 

4. Το γεγονός ότι οι εργασίες αυτές δεν μπορούν να 
διεκπεραιωθούν εντός του κανονικού ωραρίου. 

5. Το γεγονός ότι η δαπάνη που θα προκληθεί από 
την παρούσα θα καθορισθεί με απόφαση του Υπουργού 
Εμπορικής Ναυτιλίας, αποφασίζουμε: 

1. Τη σύσταση Ομάδας Εργασίας στον Ο.Ν. (Διεύθυν¬ 
σης Διοίκησης Προσωπικού) με έργο: 

α) την ηλεκτρονική καταχώρηση 3.500 ιατρών από 
τους ατομικούς φακέλους και επικαιροποίηση αυτών, 

β) την ηλεκτρονική καταχώρηση υπαλλήλων από τους 
ατομικούς φακέλους και Επικαιροποίηση αυτών, 

γ) την ενημέρωση του νέου προγράμματος διαχεί¬ 
ρισης αδειών με τα διάφορα στοιχεία των υπαλλήλων 
καθώς και παραμέτρους αυτού για την πλήρη εφαρμογή 
του, 

δ) την καταγραφή νομοθεσίας κατά θεματική ενό¬ 
τητα. 

2. Το έργο της Ομάδας Εργασίας θα έχει ολοκληρωθεί 
σε χρονικό διάστημα έξι (6) μηνών από τη δημοσίευση 
της παρούσας. 

Στο έργο της Ομάδας Εργασίας θα απασχοληθούν 
δεκατρείς (13) υπάλληλοι του Ο.Ν., όπως αυτοί καθο¬ 
ρίζονται στο πρακτικό της αριθ. 4828/04/18.1.2007 συ¬ 
νεδρίασης Δ.Σ./Ο.Ν. (θέμα 6ο) με υποχρέωση εργασίας 
εκτός κανονικού ωραρίου και όχι πέρα των πενήντα (50) 
συνεδριάσεων συνολικά. 

3. Το έργο της Ομάδας Εργασίας θα πραγματοποι¬ 
είται εκτός ωρών εργασίας χωρίς να παρεμποδίζεται 
η τρέχουσα εργασία. Στα μέλη της Ομάδας Εργασίας 
από την επομένη της ημερομηνίας δημοσίευσης της 
παρούσας Απόφασης στην Εφημερίδα της Κυβερνήσεως 
μέχρις ολοκλήρωσης του έργου δεν θα καταβάλλεται 
αποζημίωση για υπερωριακή απασχόληση. 

4. Η κατά συνεδρίαση αποζημίωση των μελών της 
Ομάδας Εργασίας θα καθορισθεί με απόφαση του 
Υπουργού Εμπορικής Ναυτιλίας. 

5. Έμμισθος υπεύθυνος της εκτέλεσης του έργου 
της Ομάδας Εργασίας ορίζεται η Μ.Π.Υ. ΜΑΛΛΗ Ελένη, 
Π.Ε. Διοικητικού - Οικονομικού με βαθμό Α’ η οποία 
θα ενημερώνει σε μηναία βάση το Δ.Σ./Ο.Ν. για την 
πορεία των εργασιών της και θα συντάσσει σχετική 
κατάσταση με τα μέλη της Ομάδας Εργασίας και το 
εκτελεσθέν έργο η οποία θα βεβαιώνεται από τον 
αρμόδιο Διευθυντή. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Αυγούστου 2007 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΤΖΩΑΝΝΟΣ 

-♦- 

Αριθ. 5434/ 5.9.2007 (10) 

Σύσταση Ομάδας Εργασίας στον Οίκο Ναύτου, για την 
διεκπεραίωση του καθυστερημένου έργου της Ενη¬ 
μέρωσης Μητρώου Ασφαλισμένων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 15 του ν. 2329/1995 «Ρύθ¬ 
μιση θεμάτων προσωπικού Λ.Σ. και άλλες διατάξεις» 
(Α' 172). 

β) Της παρ. 2 του άρθρου 17 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου.κ.λπ.) (Α' 297). 

2. Το απόσπασμα πρακτικών της αριθ. 4828/04/ 
18.1.2007 (θέμα 6ο) συνεδρίασης του Δ.Σ./Ο.Ν. κατά 
την οποία κρίθηκε άμεση η ανάγκη σύστασης Ομά¬ 
δας Εργασίας στον Ο.Ν. με σκοπό την ενημέρωση 
όλων των μηχανογραφικών αρχείων, προκειμένου 
να καταστεί επιτυχής η υλοποίηση των δύο έργων 
πληροφορικής: 

α) του Ολοκληρωμένου Πληροφοριακού Συστήματος 
(Ο.Π.Σ.) και 

β) του Ολοκληρωμένου Συστήματος ηλεκτρονικής 
εξυπηρέτησης ασφαλισμένων Ο.Ν. 

3. Την υπ’ αριθμ. 4222.1/7/97/11.8.1997 απόφαση του 
Υπουργού Εμπορικής Ναυτιλίας με θέμα «Μεταβίβαση 
αρμοδιοτήτων και του δικαιώματος υπογραφής σε Δι¬ 
οικητικά και Οικονομικά θέματα με «Εντολή Υπουργού» 
...κ.λπ. (Β' 724). 

4. Το γεγονός ότι οι εργασίες αυτές δεν μπορούν να 
διεκπεραιωθούν εντός του κανονικού ωραρίου. 

5. Το γεγονός ότι η δαπάνη που θα προκληθεί από 
την παρούσα θα καθορισθεί με απόφαση του Υπουργού 
Εμπορικής Ναυτιλίας, αποφασίζουμε: 

1. Τη σύσταση Ομάδας Εργασίας στον Ο.Ν. (Διεύθυν¬ 
σης Μητρώου Ασφαλισμένων και Παροχών) με έργο τη 
διεκπεραίωση του καθυστερημένου έργου της ενημέ¬ 
ρωσης Μητρώου Ασφαλισμένων. 

Ειδικότερα: 

α) το κλείσιμο των απολογισμών επιδότησης ανέργων 
με έκτακτο βοήθημα Χριστουγέννων και Πάσχα των 
ετών 2005 και 2006 (αφορούν τους απολογισμούς όλων 
των Παραρτημάτων), 

β) την ενημέρωση του Μητρώου των ασφαλισμένων 
της επαρχίας τόσο σε συνταγολόγια όσο και σε ανα¬ 
νεώσεις διαγραφές προσθήκες που εκκρεμούν από το 
2004. 

2. Το έργο της Ομάδας Εργασίας θα έχει ολοκληρωθεί 
σε χρονικό διάστημα έξι (6) μηνών από τη δημοσίευση 
της παρούσας. 

Στο έργο της Ομάδας Εργασίας θα απασχοληθούν 
δεκατέσσερις (14) υπάλληλοι του Ο.Ν., όπως αυτοί κα¬ 
θορίζονται στο πρακτικό της υπ’ αριθμ. 4828/04/18.1.20 07 
συνεδρίασης Δ.Σ./Ο.Ν. (θέμα 6ο) με υποχρέωση εργασί- 

ας εκτός κανονικού ωραρίου και όχι πέρα των πενήντα 
(50) συνεδριάσεων συνολικά. 

3. Το έργο της Ομάδας Εργασίας θα πραγματοποι¬ 
είται εκτός ωρών εργασίας χωρίς να παρεμποδίζεται 
η τρέχουσα εργασία. Στα μέλη της Ομάδας Εργασίας 
από την επομένη της ημερομηνίας δημοσίευσης της 
παρούσας Απόφασης στην Εφημερίδα της Κυβερνήσεως 
μέχρις ολοκλήρωσης του έργου δεν θα καταβάλλεται 
αποζημίωση για υπερωριακή απασχόληση. 

4. Η κατά συνεδρίαση αποζημίωση των μελών της 
Ομάδας Εργασίας θα καθορισθεί με απόφαση του 
Υπουργού Εμπορικής Ναυτιλίας. 

δ.Έμμισθος υπεύθυνος της εκτέλεσης του έργου της 
Ομάδας Εργασίας ορίζεται η Μ.Π.Υ. ΖΑΧΑΡΑΚΗ Χρι¬ 
στίνα, Π.Ε. Διοικητικού - Οικονομικού με βαθμό Α' η 
οποία θα ενημερώνει σε μηναία βάση το Δ.Σ./Ο.Ν. για 
την πορεία των εργασιών της και θα συντάσσει σχε¬ 
τική κατάσταση με τα μέλη της Ομάδας Εργασίας και 
το εκτελεσθέν έργο η οποία θα βεβαιώνεται από τον 
αρμόδιο Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Αυγούστου 2007 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΤΖΩΑΝΝΟΣ 

-♦- 

Αριθμ. Δ2/Α/32830/10200 (11) 

Καθορισμός προτύπου Α\Λ/3 ϋ17.1:2001 ως εθνικού προ¬ 
τύπου πιστοποίησης συγκολλητών για συγκολλήσεις 
με τήξη σε εφαρμογές αεροπορικής τεχνολογίας. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις: 

α) Του ν.δ. 714/1970 «περί ιδρύσεως Διεύθυνσης Εναε¬ 
ρίων Μεταφορών παρά του Υπουργείου Συγκοινωνιών 
και οργανώσεως της Υπηρεσίας Πολιτικής Αεροπορίας 
και ρυθμίσεις συναφών θεμάτων» (ΦΕΚ 238Α), όπως τρο¬ 
ποποιήθηκε με το ν. 1340/1983 (ΦΕΚ 35Α). 

β) Του π.δ. 56/1989 «Οργανισμός Υπηρεσίας Πολιτικής 
Αεροπορίας του Υπουργείου Μεταφορών και Επικοινω¬ 
νιών» (ΦΕΚ 28Α). 


γ) Του ν. 211/1947 «περί κυρώσεως της εν Σικάγο τη 7η 
Δεκεμβρίου 1944 υπογραφείσης Συμβάσεως Διεθνούς 
Πολιτικής Αεροπορίας. 

δ) Του Κανονισμού (ΕΚ) 2042/2003 της Επιτροπής της 
20ης Νοεμβρίου 2003 για τη διαρκή αξιοπλοΐα του αε¬ 
ροσκάφους και των αεροναυτικών προϊόντων, εξαρτη¬ 
μάτων και εξοπλισμού, και για την έγκριση των φορέων 
και του προσωπικού που είναι αρμόδιοι για τα εν λόγω 
καθήκοντα 

ε) Του προτύπου Α\Λ/5 017.1:2001 

2. Την ανάγκη αναβάθμισης του εθνικού προτύπου για 
πιστοποίηση συγκολλητών για συγκολλήσεις με τήξη 
σε εφαρμογές αεροπορικής τεχνολογίας. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος Κρατικού προ¬ 
ϋπολογισμού, αποφασίζουμε: 

1. Εγκρίνουμε και ορίζουμε ως εθνικό πρότυπο για 
πιστοποίηση συγκολλητών για συγκολλήσεις με τήξη 
σε εφαρμογές αεροπορικής τεχνολογίας το πρότυπο 
Α\Λ/317.1:2001, όπως εγκρίθηκε από το Απιβποαη ΝαΙίοπαΙ 
313Π03Γ03 ΙπδΙίΙυΙα στις 19 Ιανουάριου 2001 

2. Οι πιστοποιήσεις συγκολλητών σύμφωνα με τον Κα¬ 
νονισμό 3ΑΕ ΑΜ8-3Τϋ-1595, που είχε οριστεί ως εθνικό 
πρότυπο με την ΥΠΑ/Δ2/Α/877/295/10.1.2003 απόφαση 
του Διοικητή της ΥΠΑ ισχύουν μέχρι την ημερομηνία 
λήξης αυτών. 

3. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2007 
Ο Διοικητής 

ΙΩΑΝΝΗΣ ΑΝΔΡΙΑΝΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Διορθώνεται η υπ’ αριθμ. Φ.76763/20039/18.5.2007 
απόφαση του Υφυπουργού Εσωτερικών Δημόσιας Δι¬ 
οίκησης και Αποκέντρωσης που δημοσιεύθηκε στο ΦΕΚ 
870/4.6.2007 (τ. Β') από το λανθασμένο ΡΑΠΟ ΒΑΣΙ- 
ΛΙΚΑΣ του ΑΝΔΡΕΑ στο ορθό ΡΑΠΟ ΒΑΣΙΛΙΚΗΣ του 
ΑΝΔΡΕΑ. 

(Από το Υπουργείο Εσωτερικών 
Δημόσιας Διοίκησης και Αποκέντρωσης). 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ΐ·α γ - 6-ηπ3ίΙ: νν?ί)ίίΐ35ί6ΐ , .θ!ί5>ίί.ί|Γ 




